Lulëtaria

Lulëtaria ose kultivimi i luleve, është një disiplinë e kopshtarisë që merret me kultivimin e luleve dhe bimëve zbukuruese për kopshte dhe lulishte si dhe për industrinë e luleve. 

Lulëtaria përfshinë lulet e shtëpisë, lulet e kopshtit dhe lulet e buqetave. Lulëtaria është e lidhur ngushtë me disa disiplina shkencore, të tilla si botanika dhe dendrologjia dekorative, ushqimi i qelizave bimore, mbarështimin e bimëve, fiziologjia e bimëve, projektimi i zonave të gjelbra, planifikimi dhe rregullimi i materialit bimor. Zhvillimi përmes mbarështimit të varieteteve të reja të luleve, është një profesion mjaft i gjerë. Holanda konsiderohet se është njëri ndër vendet kryesore në fushën e prodhimit të luleve, e njohur sidomos për tulipanët e saj. 

 Klasifikimi shkencor 
Lulëtaria është pjesë e botanikës së aplikuar, e cila kryesisht merret me studimin, vetitë morfologjike dhe ekologjike të llojeve të bimëve me lule, si dhe me prodhimin, kultivimin dhe zbatimin e tyre.

 Nëndegët 
Lulëtaria si një degë bujqësore e cila merret me kultivimin e bimëve me lule zbukuruese mund të ndahet në dy nëndegë kryesore:

 Lulëtaria e fushave të hapura dhe 
 Lulëtaria e fushave të mbyllura (sera).

 Shih edhe 

 Lulja 
 Lulishtja 
 Botanika
 Kopshtaria